1.9.2023 г.
BG
Официален вестник на Европейския съюз
L 216/7
ПРИЛОЖЕНИЕ
„ПРИЛОЖЕНИЕ
Списък на съставните продукти, освободени от официален контрол на граничните контролни пунктове (член 3)
Настоящият списък съдържа съставни продукти, представени в съответствие с използваната в Съюза Комбинирана номенклатура, които не е необходимо да бъдат подлагани на официален контрол на граничните контролни пунктове.
Бележки към таблицата: Колона 1 — Код по КН В тази колона е посочен кодът по КН.
Установената с Регламент (ЕИО) No 2658/87 КН се основава на Хармонизираната система за описание и кодиране на стоките („Хармонизираната система (ХС)“), изготвена от Съвета за митническо сътрудничество, понастоящем Световна митническа организация, и одобрена с Решение 87/369/ЕИО на Съвета (1).
КН възпроизвежда позициите и подпозициите на ХС до шест цифри.
Седмата и осмата цифра обозначават допълнителните подпозиции на КН.
Когато е използван четири-, шест- или осемцифрен код, който не е отбелязан с „ex“, и ако не е указано друго, за всички съставни продукти, спадащи към този четири-, шест- или осемцифрен код или чийто код започва с тези цифри, не се изисква да бъдат подлагани на официален контрол на граничните контролни пунктове.
В случаите, когато само някои посочени съставни продукти с четири-, шест- или осемцифрен код съдържат продукти от животински произход и в КН не съществува специално подразделение на този код, кодът се отбелязва с „ex“.
Например в случая на код „ex 2001 90 65“ не се изискват проверки на граничните контролни пунктове за продуктите, посочени в колона 2.
Колона 2 — Обяснения Тази колона съдържа подробна информация за съставните продукти, по отношение на които се прилага освобождаването от официален контрол на граничните контролни пунктове.
Кодове по КН
Обяснения
(1)
(2)
1704, ex 1806
Захарни изделия (включително бонбони) и бял шоколад, несъдържащи какао, и захарни изделия (включително бонбони), шоколад и други хранителни продукти, пасти за мазане и препарати за приготвяне на напитки, съдържащи какао, които отговарят на изискванията на член 3, параграф 1, буква а).
ex 1902 19, ex 1902 30, ex 1902 40
Макаронени изделия, юфка и кус-кус, които отговарят на изискванията на член 3, параграф 1, буква а).
ex 1904 10, ex 1904 20, ex 1904 90
Продукти на базата на приготвени чрез набъбване или печене житни растения или зърнени продукти, продукти, приготвени от непечени люспи от житни растения или от смеси от непечени люспи от житни растения и печени люспи от житни растения или такива с набъбнали зърна, които отговарят на изискванията на член 3, параграф 1, буква а) (напр. зърнени закуски, мюсли, гранули).
Продукти, получени от ориз и други житни растения, които отговарят на изискванията на член 3, параграф 1, буква а).
ex 1905 10, ex 1905 20, ex 1905 31, ex 1905 32, ex 1905 40, ex 1905 90
Хляб, кексове, готови сладкарски изделия, бисквити (включително крекери), гофрети и вафли, сухари и подобни препечени продукти и чипс, които отговарят на изискванията на член 3, параграф 1, буква а).
(1) Решение 87/369/ЕИО на Съвета от 7 април 1987 г. за сключване на Международна конвенция относно Хармонизираната система за описание и кодиране на стоките и протокол за изменение към нея (ОВ L 198, 20.7.1987 г., стр. 1).